[{"text_idx": "#000027", "text": "Cyfres o ryseitiau gan arbenigwyr yn y diwydiant bwyd a diod yw Recipes for Success. Wedi\u2019i greu yn wreiddiol fel llyfr ryseitiau ar gyfer myfyrwyr newydd, mae cogyddion cyn-fyfyrwyr, blogwyr bwyd a pherchnogion bwytai yn hael yn rhannu eu ryseitiau blasus, hawdd eu gwneud. Darganfyddwch fwy am ein cyn-fyfyrwyr disglair yn y gegin wrth wneud rhywbeth blasus!"}, {"text_idx": "#000029", "text": "\u201cMae\u2019r selsig traddodiadol Cymreig hyn yn llawn llysiau a chaws. Maen nhw\u2019n cynnwys cennin Cymreig, llond y lle o gaws, tipyn go lew o bersli, wy a briwsion bara. Mae\u2019n ffordd wych o ddefnyddio bara sych y byddech chi\u2019n ei daflu fel arall!\u201d"}, {"text_idx": "#000032", "text": "Sleisio\u2019r cennin yn denau a\u2019u ffrio mewn padell, gwneud yn siw\u0302r nad ydyn nhw\u2019n brownio (a chofio rhoi halen a phupur). Pan fyddan nhw wedi coginio, eu tynnu oddi ar yr hob a\u2019u gadael i oeri."}, {"text_idx": "#000033", "text": "Rhoi eich tafelli o fara yn y cymysgydd bwyd (neu brynu briwsion bara a thorri\u2019r cynhwysion eraill yn fa\u0302n) nes eu bod yn troi\u2019n friwsion ma\u0302n a rhoi 2/3 o\u2019r persli wedi\u2019i dorri\u2019n fras yn y cymysgydd nes bod y cymysgedd yn troi\u2019n wyrdd. Gratio eich caws a\u2019i ychwanegu at y cymysgedd."}, {"text_idx": "#000034", "text": "Ar o\u0302l i\u2019r cennin oeri, cyfuno eich cymysgedd briwsion bara a\u0302\u2019r cennin ac ychwanegu un melynwy. Yna rhoi\u2019r cymysgedd selsig yn yr oergell am awr."}, {"text_idx": "#000035", "text": "Cymryd llond llaw fach o\u2019r cymysgedd a\u2019i wasgu\u2019n sia\u0302p selsigen yn eich dwylo. Gorchuddio\u2019r selsigen a\u0302 blawd, yna ei dipio i mewn i ddau wy wedi\u2019u curo. Ei rholio yn y briwsion bara. Dal ati fel hyn nes bod gennych 8 selsigen o\u2019r un maint."}, {"text_idx": "#000036", "text": "Cynhesu ychydig bach o olew mewn padell a ffrio\u2019r selsig nes bod lliw euraidd ar y briwsion bara."}, {"text_idx": "#000037", "text": "Rhoi llwyaid hael o \u2018coleslaw\u2019, gyda dwy selsigen euraidd a\u2019u gweini gyda llysiau o\u2019ch dewis, i amrywio\u2019r rysa\u0301it glasurol hon."}, {"text_idx": "#000039", "text": "\u201cY peth gwych am y rysa\u0301it hon yw, yn hytrach na gwasgu\u2019r cymysgedd yn selsig, os ydych chi\u2019n ffansi\u0308o hynny, byddai hefyd yn hawdd i chi ei wasgu\u2019n fyrgyr blasus neu\u2019n beli cig!\u201d\\"}, {"text_idx": "#000040", "text": "Wedi mwynhau\u2019r rysa\u0301it hon? Mae gennym lawer mwy o le y daeth honno yn Recipes for Success. Ewch amdani!"}]